

**Еуразиялық экономикалық одақтың сыртқы экономикалық қызметінің Бірыңғай тауар номенклатурасына Түсіндірмелерге өзгерістер енгізу туралы**

Еуразиялық экономикалық комиссия Алқасының 2018 жылғы 30 қазандағы № 23 ұсынымы.

      Еуразиялық экономикалық комиссия Алқасы Еуразиялық экономикалық одақтың Кеден кодексінің 19-бабына сәйкес

      Еуразиялық экономикалық одаққа мүше мемлекеттерге осы Ұсыным Еуразиялық экономикалық одақтың ресми сайтында жарияланған күннен бастап:

      Қосымшаға сәйкес өзгерістерді ескере отырып, Еуразиялық экономикалық одақтың сыртқы экономикалық қызметінің Бірыңғай тауар номенклатурасына Түсіндірмелерді (Еуразиялық экономикалық комиссия Алқасының 2017 жылғы 7 қарашадағы № 21 ұсынымына № 1 қосымша) қолдануды ұсынады.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

|  |  |
| --- | --- |
|  | Еуразиялық экономикалық комиссия Алқасының 2018 жылғы 30 қазандағы № 23 ұсынымына ҚОСЫМША |

**Еуразиялық экономикалық одақтың сыртқы экономикалық қызметінің Бірыңғай тауар номенклатурасына Түсіндірмелерге енгізілетін ӨЗГЕРІСТЕР**

      1. І томда:

      1) ЕАЭО СЭҚ ТН 1211 тауар позициясына түсіндірмелердегі "Осы тауар позициясына сусындарды тікелей хош иістендіру үшін немесе сусындар шығаруға арналған экстрактыларды дайындау үшін пайдаланылатын мынадай өнімдер енгізілмейді:

      (а) осы тауар позициясының әртүрлі өсімдіктерінен немесе өсімдіктердің бөліктерінен тұратын қоспалар (2106 тауар позициясы);

      (б) осы тауар позициясының басқа топтарға (мысалы, 07, 09, 11 топтарына) енгізілген өсімдік өнімдері бар өсімдіктерінің немесе өсімдіктері бөліктерінің қоспалары (09 топ немесе 2106 тауар позициясы)." деген сөздер:

      "Осы тауар позициясына мыналар да енгізілмейді:

      (а) тұздықтарға арналған дәмдеуіштер ретінде пайдаланылатын осы тауар позициясының әртүрлі өсімдіктерінен немесе өсімдіктердің бөліктерінен тұратын қоспалар (2103 тауар позициясы);

      (б) сусындарды тікелей хош иістендіру үшін немесе сусындар шығаруға арналған экстрактыларды дайындау үшін пайдаланылатын мынадай өнімдер:

      (і) осы тауар позициясының әртүрлі өсімдіктерінен немесе өсімдіктердің бөліктерінен тұратын қоспалар (2106 тауар позициясы);

      (іі) осы тауар позициясының басқа топтарға (мысалы, 07, 09, 11 топтарына) енгізілген өсімдік өнімдері бар өсімдіктерінің немесе өсімдіктері бөліктерінің қоспалары (09 топ немесе 2106 тауар позициясы)." деген сөздермен ауыстырылсын;

      2) 2103 тауар позициясына түсіндірмелердің (А) бөлігінің бесінші абзацы мынадай мазмұндағы сөйлеммен толықтырылсын:

      "Осы тауар позициясына тұздықтарға арналған дәмдеуіштер ретінде пайдаланылатын 1211 тауар позициясының өсімдіктер қоспалары немесе өсімдіктердің бөліктері де енгізілмейді.".

      2. V томда:

      1) ЕАЭО СЭҚ ТН 9030 тауар позициясына түсіндірмелерде:

      ЕАЭО СЭҚ ТН 9030 тауар позициясының атауы мынадай мазмұндағы атаумен ауыстырылсын:

      "9028 тауар позициясының өлшеу приборларынан басқа, спектрдің осциллоскоптары, талдағыштары, электр шамаларын өлшеуге немесе бақылауға арналған өзге де приборлар мен аппаратура; альфа-, бета-, гамма-, рентгендік, ғарыштық немесе өзге де иондаушы сәулеленуді анықтауға немесе өлшеуге арналған өзге де приборлар мен аппаратура (+):";

      мынадай мазмұндағы ЕАЭО СЭҚ ТН 9030 82 қосалқы позициясына түсіндірмемен толықтырылсын:

      "Қосалқы позицияға түсіндірме.

      9030 82 қосалқы позиция

      Осы қосалқы позицияға интегралдық схемаларды өлшеуге немесе тексеруге арналған приборлар мен аппаратура да енгізіледі.";

      2) ЕАЭО СЭҚ ТН 9031 тауар позициясына түсіндірмелерде:

      "Қосалқы позицияға түсіндірме." деген сөздер ""Қосалқы позицияға түсіндірмелер." деген сөздермен ауыстырылсын;

      ЕАЭО СЭҚ ТН 9031 49 қосалқы позициясына түсіндірменің алдынан мынадай мазмұндағы қосалқы позицияға жаңа түсіндірме енгізілсін:

      "9031 41 қосалқы позиция

      Осы қосалқы позицияға интегралдық схемаларды тексеруге арналған оптикалық приборлар мен аппаратура да енгізіледі.".

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК